2021 आईसीसी पुरुष टी20 विश्व कप
कुल 45 मैचों के साथ टी20 वर्ल्ड कप में दो राउंड होंगे। राउंड 1 में आठ टीमें (बांग्लादेश, श्रीलंका, आयरलैंड, नीदरलैंड, स्कॉटलैंड, नामीबिया, ओमान और पापुआ न्यू गिनी) हैं, जिसमें से शीर्ष चार टीमें सुपर 12 में खेलेगी। 24 अक्टूबर 2021 से शुरू होने वाले सुपर 12 में राउंड 1 की चार टीमें और शीर्ष आठ रैंकिंग वाली टी20आई टीमों के बीच 30 मैच खेलें जायेंगे। इन टीमों को छह-छह के दो समूहों में बांटा जाएगा। इसके बाद दो सेमीफाइनल और फिर फाइनल होगा। 16 जुलाई 2021 को, आईसीसी ने टूर्नामेंट के लिए समूहों की पुष्टि की, जो 20 मार्च 2021 तक टीमों की रैंकिंग पर तय किए गए थे। 17 अगस्त 2021 को, आईसीसी ने फर्स्ट राउंड और सुपर 12 के लिए कार्यक्रम की पुष्टि की।
2021 आईसीसी पुरुष टी20 विश्व कप एशिया क्वालीफायर
मूल कार्यक्रम के लिए सिंगापुर को ग्रुप बी में रखा गया था। हालाँकि, जब आईसीसी द्वारा संशोधित कार्यक्रम प्रकाशित किया गया था, तो टी20आई टीम रैंकिंग के पुनर्गणना के कारण, सिंगापुर को हांगकांग की कीमत पर ग्लोबल क्वालीफायर में पदोन्नत किया गया था। 11 अक्टूबर 2021 को, आईसीसी ने कोविड-19 महामारी के कारण ग्रुप बी टूर्नामेंट को रद्द कर दिया, जिसमें हांगकांग सर्वोच्च रैंकिंग वाली टीम के रूप में अगले चरण में आगे बढ़ गया।